EkBass/fiwiki-20250220-pages-articles huggingface dataset:
I. E. Wik

Isak Erik Wik, sukunimi aik. Wiklund (14. kesäkuuta 1850 Koivulahti – 1. maaliskuuta 1888 Hindersby) oli suomalainen kansakoulunopettaja ja ruotsin kielellä kirjoittanut kirjailija. Hän käytti nimimerkkejä Erik, I.E.W. ja C.I.Wik. Wik kävi 1864–1866 Anders Svedbergin Munsalaan perustamaa kansakoulua ja oli sitten apuopettajana samassa koulussa 1868–1869. Vuodesta 1871 lähtien Wik oli kansakoulunopettajana Kirkkonummella. Wik avusti kirjoituksillaan muun muassa Hufvudstadsbladet, Nya Pressen, Åbo Tidning ja Vasa Tidning -lehtiä. == Teoksia == * Några ord till Finlands fäder (suomeksi nimellä Sanasia Suomen isille ; ruotsista käänt. F. A. Edlund, Helsinki 1880) * Läsning vid kvällsbrakan I-II * Blåklockor af Erik : noveller. G. W. Edlund, Helsingfors * Om familjelifvet : föredrag. G. W. Edlund, Helsingfors * Hanna och Greta : två österbottniska flickor; af C.I.Wik, Wasa * Odalmannen, kalendern förrä delen. 1881 == Lähteet == * * Wikin muistokirjoitus, Nya Pressen no 61 03.03.1888 (Historiallinen sanomalehtiarkisto) Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1850 syntyneet Luokka:Vuonna 1888 kuolleet
Unzen

Unzenvuori () on Japanissa Kyūshūn saarella sijaitseva kerrostulivuorten ryhmä. Vuoren voimakkain purkaus tapahtui vuonna 1792, jolloin purkauksessa syntynyt megatsunami surmasi 15 000 ihmistä. Tätä pidettiin Japanin historian pahimpana tulivuorenpurkauksena vuoteen 2011 asti, jolloin Shinmoevuori purkautui. Vuoden 1991 purkaus synnytti pyroklastisia pilviä, jotka tappoivat 43 ihmistä. 11 000 henkeä evakuoitiin läheiseltä asutusalueelta. Vuoden 1996 jälkeen vuori ei ole purkautunut. Vuoden 1991 purkauksessa sai surmansa ranskalainen vulkanologipariskunta Katia ja Maurice Krafft. == Ilmasto == == Lähteet == == Aiheesta muualla == Luokka:Japanin tulivuoret Luokka:Japanin vuoret Luokka:Kerrostulivuoret
Souleymane Coulibaly

Souleymane Coulibaly (s. 26. joulukuuta 1994 Abidjan, Norsunluurannikko) on norsunluurannikkolainen jalkapalloilija, joka pelaa hyökkääjänä Ykkösliigan Peterboroughissa. Nuorempana häntä kutsuttiin uudeksi Didier Drogbaksi http://www.goal.com/en-gb/news/3277/la-liga/2011/06/26/2548443/real-madrid- chase-new-didier-drogba-souleymane-coulibaly. ==Seurajoukkueura== ===A.C. Siena=== Coulibaly aloitti seurajoukkueuransa AC Sienan nuorisojoukkueessa. Kaudella 2010–2011 hän pelasi 10 ottelua Sienan alle 19-vuotiaissa, tehden yhden maalin.Souleymane Coulibaly league appearances 2010-11 ===Tottenham Hotspur=== 18\. heinäkuuta Tottenham Hotspur FC vahvisti päässeensä sopimukseen Coulibalyn kanssa. Debyytissään Tottenhamin paidassa, Brightonia vastaan käydyssä ystävyysottelussa, Coulibaly tuli vaihdosta puoliajalla sisään ja viimeisteli maalin vain 10 minuutissa. http://www.tottenhamhotspur.com/news/articles/souleymane-deal- agreed-180711.html http://www.tottenhamhotspur.com/news/articles/souleymane- makes-his-mark-200711.html Tottenhamissa Coulibaly pääsi pelaamaan vain alle 21-vuotiaiden joukkueessa. ===Bari=== Bari osti Coulibalyn kaudelle 2014/15, mutta hän sai peliaikaa vain lainalla Italian kolmannella sarjatasolla Pistoiesessa. ===Peterborough=== 20\. heinäkuuta 2015 Coulibaly siirtyi ilmaisella siirrolla Peterboroughiin. http://www.transfermarkt.co.uk/souleymane-coulibaly/profil/spieler/177185 ==Maajoukkueura== Souleymane Coulibaly aloitti kansainvälisen uransa pelatessaan alle 17-vuotiaiden maajoukkueessa vuoden 2011 MM-kisoissa. Coulibaly herätti huomiota huikeilla peliesityksillään tehden kahdeksan maalia kolmessa ottelussa kisojen alkulohkossa. Hän teki Australiaa vastaan yhden, Tanskaa vastaan neljä ja Brasiliaa vastaan kolme maalia. Coulibaly teki joukkueensa kaikki maalit alkulohkossa.http://www.fifa.com/u17worldcup/news/newsid=1463303/index.html Coulibaly teki myös maalin 2-3 tappioon päättyneessä puolivälieräottelussa Ranskaa vastaan. Coulibaly teki MM-kisoissa 4 ottelussa 9 maalia. Kisojen päätyttyä Coulibaly palkittiin kultaisella kengällä. http://www.fifa.com/u17worldcup/news/newsid=1472903/index.html Hienojen peliesitystensä ansiosta Coulibaly herätti kiinnostusta monissa huippuseuroissa mm. Manchester Unitedissä ja Real Madridissa.http://www.ibtimes.co.uk/articles/173854/20110704/4-july-2011-pick- today-s-football-transfer-news-rumours-gossip-arsenal-manchester-united- chelsea-liv.htm http://www.goal.com/en-gb/news/3277/la- liga/2011/07/05/2561418/new-didier-drogba-souleymane-coulibaly-hearing-that- real-madrids http://www.skysports.com/story/0,19528,11827_7017013,00.html ==Lähteet== Luokka:Norsunluurannikkolaiset jalkapalloilijat Luokka:Vuonna 1994 syntyneet Luokka:Elävät henkilöt
Fabian Wrede -luokan koululaiva

Fabian Wrede -luokka käsittää kolme Suomen merivoimien käytössä olevaa koululaivaa. Alukset ovat Merisotakoulun käytössä merenkulun perustaitojen opetukseen erityisesti saaristo- ja rannikkovesillä. Luokan alukset Fabian Wrede, Wilhelm Carpelan ja Axel von Fersen ovat valmistuneet 2006–2008 Uudenkaupungin Työveneen telakalla, ja ne korvasivat vanhat Heikki-luokan koululaivat. ==Rakenne== Fabian Wrede -luokan alukset ovat teräsrunkoisia kansirakenteiden ollessa alumiinia. Aluksissa on yksi 500 kW CAT C 18 -moottori, yksi potkuri sekä keulapotkuri. Apukoneena on 38 kVA:n dieselaggregaatti. Miehistönä voi olla kahdeksan varusmiestä sekä 2+2 kouluttajaa ja miehistönjäsentä. Erityisesti koululaivoiksi suunniteltuina alusten komentosillan varustelu on tehty suurempien sota-alusten mukaisesti, konehuone on tarpeeksi tilava oppilaille ja ruokailutila voidaan muuttaa opetushuoneeksi. ==Alukset== Fabian Wrede -luokan alukset on nimetty vanhojen Von Fersen -luokan yhteysalusten mukaan Ruotsin vallan ajan suomalaisaatelisten nimillä. Fabian Wrede, kylkinumeroltaan 690, on nimetty Fabian Casimir Wreden mukaan ja luovutettiin merivoimille 15.8.2006. Wilhelm Carpelan (691), Wilhelm Carpelanin kaima luovutettiin 14.6.2007. Viimeisimpänä Axel von Fersen vanhemman mukaan nimetty Axel von Fersen (692) luovutettiin 30.6.2008. ==Lähteet== Luokka:Suomen merivoimien alukset
Glyseriinihappo

Glyseriinihappo eli 2,3-dihydroksipropaanihappo (C3H6O4) on kaksi hydroksyyliryhmää sisältävä karboksyylihappo. Ulkomuodoltaan yhdiste on siirappimaista nestettä. Glyseriinihapon suoloja ja estereitä kutsutaan glyseraateiksi Luonnossa yhdistettä esiintyy lukuisissa kasveissa ja myös eläimissä fruktoosin aineenvaihduntatuotteena. == Synteesi == Glyseriinihappoa valmistetaan perinteisesti hapettamalla glyseriiniä typpihapon avulla. Sen valmistamiseksi on kehitetty katalyyttisiä hapetusmenetelmiä, jossa heterogeenisenä katalyyttinä toimii jalometalli. Metalleina on käytetty muun muassa kultaa, platinaa ja palladiumia. Näistä selektiivisimmäksi glyseriinihappoa kohtaan on osoittaunut kulta, muita käytettäessä muodostuu enemmän myös muita glyseriinin hapetustuotteita, kuten glyseraldehydiä, tartronihappoa ja hydroksipalorypälehappoa. Nämä prosessit ovat melko kalliita ja tilalle on pyritty kehittämään bioteknillisiä prosesseja, joissa etikkahappobakteerit hapettaisivat glyserolin selektiivisesti glyseriinihapoksi.Karlheinz Miltenberger: "Hydroxycarboxylic Acids, Aliphatic", teoksessa Ullmann's Encyclopedia of Industrial Chemistry, John Wiley & Sons, New York, 2002. == Biokemiallinen rooli ja mahdollisisa käyttökohteita == Kasveissa fotorespiraation seurauksena muodostuva hydroksipalorypälehappo pelkistetään hydroksipyruvaattireduktaasientsyymin katalysoimana glyseriinihapoksi. Tästä kasvit muokkaavat peroksisomeissaan 2-fosfoglyseriinihappoa, jota voidaan käyttää edelleen fotosynteesin yhteydessä. Glyseriinihapon on todettu nopeuttavan etanolin hapettumista elimistössä ja siten kiihdyttävän sen aineenvaihduntaa. Sillä on myös huomattu olevan maksan toimintaa kiihdyttävää ja kolesterolin hajotusta parantavia vaikutuksia eläinkokeissa. Yhdisteellä ei sen valmistuskustannuksista johtuen ole kovin suurta kaupallista merkitystä. Sitä kuitenkin tutkitaan lääke- ja kosmetiikka-aineiden synteesissä. Glyseriinihappoon pohjautuvia polymeerejä voidaan mahdollisesti hyödyntää myös funktionaalisina pinnoitteina esimerkiksi lääkeainetableteissa säätelemään lääkeaineen vapautumista. == Lähteet == == Aiheesta muualla == *Human Metabolome Database: Glyceric acid *Kyoto Encyclopedia of Genes and Genomes (KEGG): Glyceric acid *ChemSpider: (2R)-2,3-Dihydroxypropanoic acid Luokka:Hydroksihapot
Newcastle Eagles

Newcastle Eagles on koripalloseura Newcastle upon Tynesta. == Historia == Seura on tunnettu nimellä Newcastle Eagles vuodesta 1996 lähtien. Ensimmäisen Britannian mestaruuden seura voitti vuonna 2005. Vuotta myöhemmin Eagles saavutti tripla-mestaruuden voitettuaan sarjamestaruuden lisäksi BBL cupin ja BBL Trophyn. Eagles voitti maan mestaruuden kolmannen kerran perättäin vuonna 2007. Vuonna 2009 seura voitti neljännen BBL:n mestaruuden. Vuonna 2012 Eagles voitti jälleen Britannian-mestaruuden, BBL-cupin sekä BBL Trophyn. == Lähteet == == Aiheesta muualla == *Virallinen kotisivu *BBL Luokka:Brittiläiset koripalloseurat Luokka:Newcastle upon Tynen urheilu
Ernie Barbarash

Ernie Barbarash (s. 31. elokuuta) on kanadalainen elokuvaohjaaja ja tuottaja. Hän aloitteli uraansa 1990-luvun lopulla tuottajana ja oli muun muassa tuottamassa elokuvaa Amerikan psyko. Sittemmin vuodesta 2004 lähtien hän on työskennellyt myös ohjaajana. Barbarash ohjasi myös kaksi minisarjaa The Guard ja Meteori. Alun perin Barbarash oli kiinnostunut teatterista 11-vuotiaana ja kolme vuotta myöhemmin hänen mielenkiintonsa siirtyi teatteriohjaamisen pariin.Van Damme Fan haastattelu 30.7.2011 ==Filmografia== ===Ohjaajana=== *Cube Zero (2004) *Stir of Echoes 2: The Homecoming (2007) *They Wait (2007) *Hardwired (2009) *Rock the House (2010) *Ticking Clock (2011) *Rock the House (2011) *Assassination Games (2011) *6 Bullets (2012) ===Tuottajana=== *The Incredible Adventures of Marco Polo (1998) *The First 9 1/2 Weeks (1998) *Prisoner of Love (1999) *Amerikan psyko (2000) *Murha vailla syyllistä (2001) *Amerikan psyko 2 (2002) *Cube 2 – hyperkuutio (2002) *Cube Zero (2004) ==Lähteet== Luokka:Kanadalaiset elokuvatuottajat Luokka:Kanadalaiset elokuvaohjaajat Luokka:Elävät henkilöt Luokka:Syntymävuosi puuttuu
Toljatin voiton monumentti

Toljatin voiton monumentti tai Muistomerkki Suuren Isänmaallisen Sodan 40. vuosipäivän kunniaksi () on muistomerkki Toljatin kaupungissa Venäjällä. Muistomerkki rakennettiin Neuvostoliiton voitettua toisen maailmansodan 40 vuotta sitten. Kymmenmetrinen monumentti valmistui vuonna 1985, ja sen suunnitteli Simon Winograd. Teos edustaa sosialistista realismia. Vuosina 1987–1988 monumenttiin lisättiin ikuinen liekki ja kohokuvia. ==Kuvia== == Lähteet == Luokka:Samaran alue Luokka:Venäjän muistomerkit Luokka: Venäjän patsaat ja veistokset
Hitlerin poika

Hitlerin poika () on Pieter de Poorteren vuonna 2010 ilmestynyt sarjakuva- albumi. Teoksen on julkaissut suomeksi vuonna 2011 kustannusyhtiö Kumiorava. == Lähteet == == Aiheesta muualla == * Jukka Laine: Hitlerin poika: Chaplinin ja Tarantinon jäljillä. Kvaak.fi 17.4.2011. * Harri Römpötti: Führerin poika päätyy keskitysleirille. Helsingin sanomat 15.7.2011. * Janne Suominen: Hakaristin varjossa . Lumo 24.5.2011. Luokka:Sarjakuva-albumit Luokka:Belgialainen sarjakuva Luokka:Belgialaiset kirjat Luokka:Vuoden 2010 kirjat
Patung Yesus Memberkati

Patung Yesus Memberkati () on 50-metrinen Jeesusta esittävä patsas Manadon kaupungissa Indonesian Sulawesin saarella. Patsaan alusta on 20 metriä ja patsas itse 30 metriä korkea. Patsas maksoi noin 540 000 Yhdysvaltain dollaria. Patsas paljastettiin vuonna 2007. == Lähteet == Luokka:Uskonnolliset rakennukset Indonesiassa Luokka:Jeesus-patsaat Luokka:Kristinusko Indonesiassa
Richard Grainger

Richard Grainger (1797–1861) oli englantilainen kiinteistöalan yrittäjä. Hän vaikutti suuresti siihen, miltä Newcastlen keskusta näyttää nykyisin, sillä hän rakennutti sinne monia merkittäviä osia vuosina 1835–1842. Grainger kehittyi kahdessakymmenessä vuodessa rakennustöiden hanslankarista Koillis- Englannin suurimmaksi kiinteistöalan toimijaksi. Hän rakennutti Eldon Squaren, Leezes Terracen, Royal Arcaden ja Grainger Marketin. Grainger käytti useita nimekkäitä paikallisia arkkitehtejä, kuten John Dobsonia, John Stokoeta, John ja Benjamin Greeniä, Thomas Oliveria ja John Wardlea. Grainger Marketiksi kutsuttua toria pidettiin omana aikanaan ennennäkemättömän suurellisena marmorisine suihkulähteineen, ja sen kaasuvaloilla valaistuihin avajaisiin osallistui yli kaksituhatta ihmistä. Graingerin saama tilaisuus uudistaa ja suunnitella koko kaupungin keskusta oli harvinaislaatuinen; Georges-Eugène Haussmann pääsi tekemään saman Pariisille vuosikymmeniä myöhemmin Napoleon III:n aikana.Richard Grainger Sclews. Erilaiset hankkeet eivät aina olleet kannattavia, ja Grainger viettikin elämänsä viimeiset vuosikymmenet varattomana ja sivussa julkisuudesta. Newcastlen vanha keskusta, Grainger Town, on nimetty Graingerin mukaan. Grainger Townissa on 450 rakennusta, joista lähes puolet on museoviraston suojelemia. Alue oli 1970-luvulla rappeutumassa pahasti, mutta vuosina 1997–2003 siellä toteutettiin laajamittainen kehityshanke, jonka aikana rakennuksia kunnostettiin ja alueelle tuotiin uutta elämää ja työpaikkoja. == Lähteet == Luokka:Brittiläiset liikemiehet Luokka:Vuonna 1797 syntyneet Luokka:Vuonna 1861 kuolleet
Newcastle Literary and Philosophical Society

Newcastle Literary and Philosophical Society, lyhyesti Lit & Phil, on Newcastlessa Englannissa toimiva filosofinen keskusteluseura, joka ylläpitää Englannin suurinta yksityistä kirjastoa Lontoon ulkopuolella. Nykyisin seuran kirjakokoelmiin kuuluu noin 150 000 nidettä. Musiikkikokoelmassa on 8 000 CD:tä ja 10 000 LP:tä. Seura järjestää edelleen erilaisia yleisötilaisuuksia. Seura perustettiin vuonna 1793. Sen keskusteluissa oli kiellettyä puhua politiikasta ja uskonnosta. Seura oli kuitenkin edistyksellinen ja hyväksyi naisjäseniä jo 1804. Sen luentosalissa oli sähkövalot jo 1880, Englannin ensimmäisenä julkisena tilana.History The Lit & Phil == Lähteet == Luokka:Newcastle upon Tyne Luokka:Filosofiset yhdistykset Luokka:Brittiläiset järjestöt
Kerr Smith

Kerr Van Cleve Smith (s. 9. maaliskuuta 1972 Exton, Pennsylvania) on yhdysvaltalainen näyttelijä, joka tunnetaan parhaiten Dawson’s Creekin Jack McPheenä, Oudon, uuden elämän Ryan Thomasina ja My Bloody Valentine 3D:n Axel Palmerina. == Biografia == === Nuoruus === Smith syntyi Extonissa, Pennsylvaniassa 9. maaliskuuta 1972. Hänen isänsä on taloudellinen neuvonantaja ja hänellä on Allison niminen sisko. Hän kävi Peircenin peruskoulua ja hän valmistui Hendersonin lukiosta ja opiskeli sen jälkeen Vermontin yliopistossa. === Ura === Smith aloitti näyttelemisen yhdysvaltalaisessa saippuasarjassa As the World Turns. Siinä hän esitti Teddy Hughesia 24 jakson ajan vuosina 1996–1997. Vuonna 1998 hän sai roolin yhdysvaltalaisesta saippuasarjasta Dawson’s Creek. Siinä hän näytteli 16-vuotiasta Jack McPheetä, vaikka Smith oli tuolloin oikeasti 26-vuotias. Hän on esiintynyt muun muassa CSI: New Yorkissa Andrew ”Drew” Bedfordina, NCIS Rikostutkijat -sarjassa merivoimien luutnantti Jonas Cobbina ja draamasarjassa Outo, uusi elämä. === Yksityiselämä === Smith meni naimisiin näyttelijä Harmoni Everettin kanssa 7. kesäkuuta 2003, mutta haki avioeroa 20. maaliskuuta 2009. Smith on suorittanut pilotin tutkinnon. Hän myös soittaa bassoa ja pianoa. == Filmografia == Elokuvat Vuosi Elokuva Rooli Huomioita 1999 Hit and Runway Joey Worciuekowski 1999 Lucid Days in Hell Kelly 2000 Ystävyyden kirot Catcher 2000 Final Destination - viimeinen määränpää Carter Horton 2001 Hylätyt sielut Sean 2002 Pressure Steve Hillman 2003 Critical Assembly Bobby Damon Tv-elokuva 2004 Silver Lake Dennis Patterson Tv-elokuva 2004 Julmia aikeita 3 Jason Argyle suoraan videolle 2004 Road Kill Jason lyhytelokuva 2009 My Bloody Valentine 3D Axel Palmer Televisio Vuosi Sarja Rooli Huomioita 1996–1997 As the World Turns Ryder Hughes / Teddy Ellison Hughes 24 jaksossa 1998 Baywatch Sean The Natural 2000 C.S.I. A Collins Boy Blood Drops 2002 Äärirajoilla Zach Burnham The Tipping Point 1998–2003 Dawson’s Creek Jack McPhee 113 jaksossa 2003 Miss Match Santa Claus Santa, Baby 2004–2005 Siskoni on noita Kyle Brody 10 jaksossa 2005 CSI: Miami Matthew Wilton Game Over 2005 Ratkaisija Blake Rawlings Batter Up 2005–2006 Pentagon Bobby Wilkerson 16 jaksossa 2006–2007 Justice Tom Nicholson 13 jaksossa 2007 CSI: New York Drew Bedford 4 jaksossa 2008–2009 Eli Stone Paul Rollins 5 jaksossa 2009 The Forgotten Paul Rollins Diamond Jane 2010–2011 Outo, uusi elämä Ryan Thomas 26 jaksossa 2011 NCIS Rikostutkijat merivoimien luutnantti Jonas Cobb 2 jaksossa Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Ufologia ja ufokokemukset uskonnollisina ilmiöinä

Ufologia ja ufokokemukset uskonnollisina ilmiöinä: Teoreettinen tutkimus on Jaakko Närvän vuonna 2008 ilmestynyt uskontotieteen väitöskirja. == Sisältö == Närvän mukaan ufoperinne ja sitä edeltäneet, 1800-luvun lopussa ja 1900-luvun alussa nähdyt ”ihmealukset” olivat teknisiä versioita vanhoista enkeli- ja jumalakokemuksista ja -kuvastosta sekä kansanomaisesta uskonnosta, kuten haltijauskomuksista. Humanoidien tavoin eurooppalaiset keijut ja haltijat olivat erikoisen näköisiä, heidän kohtaamiseensa liittyi poikkeavia ilmiöitä ja he kaappasivat ihmisiä omaan maailmaansa. == Lähteet == == Aiheesta muualla == * Väitös: Ufokokemukset ovat uskonnon jatke. Ylen uutiset 13.12.2008. * Jaakko Närvä: Ufot – yhtä totta kuin keijut? Skepsis 2/2009. * Kirsi Heikkinen: Ufo otti peikon paikan. Tiede 6.2.2009. * Katja Saari: Ufoista väitellyt Jaakko Närvä: Ufokokemukset ovat uskonnollisia. Suomen kuvalehti 11.4.2009. Luokka:Kirjat uskontotieteestä Luokka:Väitöskirjat Luokka:Suomalaiset tietokirjat Luokka:Vuoden 2008 kirjat
19 (Adelen albumi)

19 on brittiläisen laulajan Adelen esikoisalbumi, joka julkaistiin 28. tammikuuta 2008. Albumi debytoi Yhdysvalloissa Billboard 200 -listan sijalla 56 ja pysyi listalla useita viikkoja. Saturday Night Live -esityksen jälkeen albumi nousi sijalle 46 ja sitä seuraavana sijalle 11, myytyään 25 000 kappaletta sillä viikolla. Vuonna 2009 albumi voitti kaksi Grammy-palkintoa ja albumi nousi Yhdysvalloissa sijalle kymmenen. Albumi sai uutta tuulta alleen maailmalla Adelen toisen studioalbumin julkaisun jälkeen vuonna 2011. Yhdysvalloissa albumi on myynyt platinaan oikeuttavan määrän eli yli miljoona kappaletta.1 Maailmanlaajuisesti albumia on myyty yli kolme miljoonaa kappaletta.http://www.bbc.co.uk/news/entertainment-arts-12881151 ==Kappaleet== ===Bonusversio=== ;Levy 1 #Daydreamer #Best for Last #Chasing Pavements #Cold Shoulder #Crazy for You #Melt My Heart to Stone #First Love #Right as Rain #Make You Feel My Love #My Same #Tired #Hometown Glory ;Levy 2 – Acoustic Set Live from Hotel Café, Los Angeles #Chasing Pavements #Melt My Heart to Stone #That's It, I Quit, I'm Movin' On (Sam Cooke cover) #Crazy for You #Right as Rain #My Same #Make You Feel My Love #Daydreamer #Hometown Glory #Many Shades of Black – Bonus Track Performed by Adele and The Raconteurs == Arvostelut == * Allmusic: Allmusic review * Metacritic: 68/100Metacritic: Reviews for 19 by Adele * Rolling Stone: Rolling Stone: Album review * Soundi: Adele: 19 Viitattu 30.12.2022. == Lähteet == Luokka:Vuoden 2008 esikoisalbumit Luokka:Adelen albumit
William George Armstrong

William George Armstrong (26. marraskuuta 1810 – 27. joulukuuta 1900https://www.britannica.com/biography/William-George-Armstrong-Baron- Armstrong-of-Cragside) oli englantilainen keksijä, tiedemies, insinööri ja liikemies. Hän perusti Newcastlen lähelle Tynejoen varrelle Elswickiin tehtaat, jotka työllistivät parhaimmillaan 25 000 henkeä. Siellä valmistettiin aseita, laivoja ja hydraulisia nostokurkia.William George Armstrong (1810–1900) William Armstorong Armstrong rakensi Newcastleen kääntösillan ja London Bridgen hydraulisen mekanismin. ==Katso myös== *Armstrong Whitworth == Lähteet == == Aiheesta muualla == Luokka:Brittiläiset keksijät Luokka:Brittiläiset tieteilijät Luokka:Brittiläiset insinöörit Luokka:Brittiläiset liikemiehet Luokka:Vuonna 1810 syntyneet Luokka:Vuonna 1900 kuolleet
MetroCentre

MetroCentre on suuri ostoskeskus Gatesheadissa lähellä Newcastlea Pohjois- Englannissa. Se on pinta-alaltaan Euroopan suurin ostoskeskus, siellä on yli 330 liikettä.Metro Centre Gateshead This is Gateshead Keskus avattiin vuonna 1986. Keskuksen liikenneyhteydet ovat varsin hyvät: sen vieressä on Metrocentren rautatieasema ja sillä on oma liittymä A1-valtatielle.About MetroCentre, Gateshead Retail Database == Lähteet == Luokka:Tyne ja Wearin rakennukset ja rakennelmat Luokka:Yhdistyneen kuningaskunnan kauppa- ja ostoskeskukset
Bessie Surtees House

Bessie Surtees House on English Heritagen omistama vanha rakennus Newcastlen keskustassa Koillis-Englannissa. Ensimmäinen maininta talosta on vuodelta 1465, ja ensimmäisen kerroksen takkaan on kaiverrettu muisto häistä vuonna 1657. 1770-luvulla talossa asui nuori tyttö nimeltä Bessie Surtees, joka karkasi ikkunasta paikallisen hiilikauppiaan pojan John Scottin kanssa. He menivät naimisiin Skotlannissa. Pojasta tuli myöhemmin lordikansleri. == Lähteet == == Aiheesta muualla == * Luokka:Newcastle upon Tynen museot Luokka:Englannin kotimuseot
Piritta (ravintola)

Cafe Piritta on Helsingin Tokoinrannassa sijaitseva kahvila, joka aloitti vuonna 1977 kesäkahvilana. Rakennuksen suunnittelivat arkkitehdit Irmeli ja Markus Visanti. Suuri osa asiakaspaikoista oli avoterassilla, jota reunusti kaksi lähes erillistä rakennusta, toisessa oli keittiötilat ja toisessa kahvilatilaa. Vuosien kuluessa rakennus rapistui, kun suunnitellut korjaukset lykkääntyivät, ja ravintola oli kiinni 2005–2010. Käyttämättömä ollut rakennus kärsi ilkivallasta, ja vuonna 2007 kahvila vallattiin kahteen otteeseen. Korjaussuunnitelmat olivat kuitenkin valmistuneet ja rakennuslupa oli myönnetty elokuussa 2008. Omistajan tarkoitus oli aloittaa remontti vielä samana syksynä ja avata uudistettu Piritta vappuna 2009. Toisin kuitenkin kävi: syyskuussa 2009 Pirittassa syttyi tulipalo ja rakennus kärsi pahoja vaurioita. Vanhoja rakenteita jäi jäljelle sen verran vähän, että kahvila jouduttiin rakentamaan käytännössä kokonaan uudelleen ja korjausaikataulu venyi. Uusi Piritta avattiin huhtikuussa 2010. Sen on suunnitellut arkkitehti Veli-Markku Kukkanen Arkkitehtitoimisto CJN:stä. Sisustus on Kaisa Blomstedtin ja Eva Koberin käsialaa. Kahvila on auki ympäri vuoden ja siinä on sisätiloissa 100 asiakaspaikkaa ja terassilla 150. Pirittan rakennutti ja sitä hoiti vuoden 2013 heinäkuun loppuun asti Oy Ursula, joka omistaa myös Kaivopuiston Café Ursulan. Ursulan omistajat olivat voittoa tavoittelemattomia yhteisöjä: yhdistykset Helsingin ensikoti, Kesäkoti Kallioniemi, Käpyrinne, Lomakoti Kotoranta ja Pienperheyhdistys sekä säätiö Kansan Sivistysrahasto. Liiketoiminnan tuotto jaettiin näiden yhteisöjen kesken. Elokuun 2013 alussa Piritta siirtyi uudelle omistajalle, Rami’s Coffee Oy:lle. == Lähteet == Luokka:Suomalaiset kahvilat Luokka:Helsingin entiset ravintolat Luokka:Kallio
Pascal Meier

Pascal Meier (s. 18. kesäkuuta 1990) on sveitsiläinen salibandymaalivahti. Meierin seura Swiss Mobiliar Leaguessa on HC Rychenberg Winterthur. Hän on edustanut Sveitsiä MM-kisoissa vuosina 2012, 2014, 2016, 2018 ja 2020. == Lähteet == * Pascal Meier IFF:n sivuilla Luokka:Sveitsiläiset salibandymaalivahdit Luokka:Vuonna 1990 syntyneet Luokka:Elävät henkilöt
Newcastlen tuomiokirkko

Newcastlen tuomiokirkko (Cathedral Church of St Nicholas eli Newcastle Cathedral) on pyhälle Nikolaokselle omistettu kirkko Newcastlessa, Koillis- Englannissa. Se sijaitsee lähellä Newcastlen keskusasemaa. Katedraalissa on erikoinen lyhtymäinen torni ja keskiaikainen ikkuna.http://www.newcastle.world-guides.com/newcastle_churches.html Pyhän Nikolaksen kirkko on toiminut seurakuntakirkkona yli 900 vuoden ajan, mutta siitä tuli katedraali vuonna 1882, kun piispanistuin siirtyi Newcastleen.http://www.stnicholascathedral.co.uk/ Nykyinen rakennus tehtiin aikaisemman normanniaikaisen kirkon paikalle.http://www.northumbria.info/Pages/stnichnewcasle.html == Lähteet == == Aiheesta muualla == Tuomiokirkko Luokka:Englannin katedraalit Luokka:Kivikirkot
Connor Murphy

Connor Murphy (s. 26. maaliskuuta 1993 Boston, Massachusetts) on yhdysvaltalainen jääkiekkoilija, pelipaikaltaan puolustaja. Hän pelaa NHL- joukkue Chicago Blackhawksissa. == Ura == Phoenix Coyotes varasi Murphyn numerolla 20 NHL:n varaustilaisuudessa 2011. Ennen tilaisuutta NHL:n kykyjenetsijätoimisto arvioi hänet Pohjois-Amerikassa pelaavista kenttäpelaajista vasta sijalle 25. Hänen isänsä on Philadelphia Flyersiin aikoinaan varattu uransa lopettanut puolustaja Gord Murphy, joka pelasi 14 vuoden ajan viidessä eri joukkueessa. Tällä hetkellä hän toimii Florida Panthersin apulaisvalmentajana. Elokuussa 2021 Murphy teki Chicago Blackhawksin kanssa neljän vuoden mittaisen ja yhteensä 17,6 miljoonan dollarin arvoisen jatkosopimuksen. https://www.tsn.ca/chicago-blackhawks- extend-defenceman-connor-murphy-1.1688036 Murphy edusti Yhdysvaltoja alle 18-vuotiaiden MM-kilpailuissa vuonna 2011, kun joukkue voitti jo kuudennen kultansa alle 18-vuotiaiden tasolla. Hän teki 3 maalia ja syötti yhden kuudessa ottelussa. Loppuottelussa hän teki ratkaisumaalin jatkoajalla Ruotsia vastaan. == Tilastot == 2011–2012 Sarnia Sting OHL 35 8 18 26 26 6 1 2 3 6 2012–2013 Sarnia Sting OHL 33 6 12 18 32 – – – – – U20 7 0 1 1 2 2013–2014 Phoenix Coyotes NHL 30 1 7 8 10 – – – – – MM 5 0 0 0 0 Portland Pirates AHL 36 0 13 13 48 – – – – – 2014–2015 Arizona Coyotes NHL 73 4 3 7 42 – – – – – MM 10 0 0 0 0 2015–2016 Arizona Coyotes NHL 78 6 11 17 48 – – – – – MM 10 3 2 5 12 2016–2017 Arizona Coyotes NHL 77 2 15 17 45 – – – – – 2017–2018 Chicago Blackhawks NHL 76 2 12 14 34 – – – – – MM 10 0 1 1 8 2018–2019 Chicago Blackhawks NHL 52 5 8 13 40 – – – – – 2019–2020 Chicago Blackhawks NHL 58 5 14 19 27 9 0 4 4 4 2020–2021 Chicago Blackhawks NHL 50 3 12 15 35 – – – – – 2021–2022 Chicago Blackhawks NHL 57 4 6 10 47 – – – – – 2022–2023 Chicago Blackhawks NHL 80 7 6 13 69 – – – – – 2023–2024 Chicago Blackhawks NHL 46 2 6 8 40 – – – – – 11 kautta yhteensä NHL 677 41 100 141 437 9 0 4 4 4 == Lähteet == Luokka:Yhdysvaltalaiset jääkiekkoilijat Luokka:Chicago Blackhawksin pelaajat Luokka:Arizona Coyotesin varaamat pelaajat Luokka:Vuonna 1993 syntyneet Luokka:Elävät henkilöt
Children on Stun

Children on Stun on brittiläinen goottirock-yhtye. Yhtye perustettiin elokuussa 1991, ja se nimettiin 1980-luvun goottirock-yhtyeen The March Violetsin kappaleen mukaan. Yhtye äänitti ensimmäisen demonsa samana vuonna. Vuonna 1992 Children on Stun pääsi yhteiselle kiertueelle Rosetta Stonen kanssa, mikä suurensi merkittävästi uuden bändin fanikantaa. Yhtye lopetti toimintansa vuonna 1998. Vuonna 2009 yhtyeen entiset jäsenet Simon Manning ja Pete Finnemore perustivat uuden goottirock-projektin nimeltä Grooving in Green herättäen eloon Children on Stunille ominaisen tyylin. == Julkaisut == * * * * * * Luokka:Brittiläiset goottirockyhtyeet Luokka:Brittiläiset death rock -yhtyeet
Kioto (romaani)

Kioto (jap. Koto) on Yasunari Kawabatan vuonna 1962 ilmestynyt romaani. Teos ilmestyi suomeksi vuonna 1968 Eeva-Liisa Mannerin suomentamana Tammen Keltaisessa kirjastossa. Suomennoksen pohjana on ollut saksankielinen laitos. Saksantaja Walter Donat teki käännöksensä yhteistyössä Kawai Yuzurun kanssa. == Juoni == Romaanin päähenkilö on nuori kiotolainen nainen Chieko. Hän kasvaa kangaskauppias Saton talossa mutta tietää olevansa löytölapsi. Hänelle on kuitenkin yllätys, että hänen identtinen kaksossisarensa asuu lähistöllä. He tapaavat sattumalta ja ystävystyvät. Sisar kuuluu köyhälistöön ja on ruumiinrakenteeltaan Chiekoa voimakkaampi. Ystävyys joutuu koetukselle, kun Chiekoa kosinut mies alkaa piirittää myös sisarta. == Lähteet == Luokka:Japanilaiset romaanit Luokka:Vuoden 1962 kirjat
APT (albumi)

__NOTOC__ APT on chileläisen laulajan Nicolen viides studioalbumi, joka julkaistiin 16. heinäkuuta 2006. == Kappaleet == Kaikki kappaleet kirjoittaneet Nicole ja Jimmy Frazier, ellei toisin mainittu. # # # # # # # # # # === Bonuskappaleet === * * * == Lähteet == == Aiheesta muualla == * APT discogs.com -sivustolla Luokka:Nicolen (laulaja) albumit Luokka:Vuoden 2006 albumit
Lyon-luokka

Lyon-luokka oli Ranskan laivaston ensimmäisen maailmansodan alussa suunniteltu taistelulaivaluokka, johon piti kuulua neljä alusta. == Alukset == Alusten piti olla suurennettuja Normandie-luokan aluksia, joiden aseistusta olisi lisätty yhdellä neliputkisella 340 millimetrin tykkitornilla. Ranskan amiraliteetti vaati kuitenkin 380 millimetrin pääaseistusta, joka olisi vastannut kilpailevien maiden alusten aseistusta. Uusien tykkitornien valmistus ei kuitenkaan ollut suunnitellulla aikataululla mahdollista. Alusten voimanlähteeksi oli suunniteltu vastaava turbiinimoottori kuin Normandie- luokalla, mutta sen lisäksi taloudellisemmat VTE-moottorit risteilymoottoreiksi. Alusten tilaus vahvistettiin osana vuoden 1912 laivastosuunnitelmaa ja M. Doyere aloitti suunnittelun vuonna 1914, mutta sodan puhkeaminen keskeytti työn. Aluksista Lille ja Lyon tilattiin 1. tammikuuta 1915 La Seynestä FC de la Méditerranéelta ja St. Nazairesta AC de la Loire et Penhoëtilta. Toiset kaksi Duquesne ja Tourville tilattiin 1. huhtikuuta Arsenal de Brestiltä ja Arsenal de Lorientilta.Gardiner 1985, s. 199 == Lähteet == * === Viitteet === Luokka:Ranskan laivaston taistelulaivat Luokka:Taistelulaivaluokat
Jong

Jong voi viitata: ==Sukunimeen== * Adrianus de Jong (1882–1966), alankomaalainen miekkailija * Antoinette de Jong (s. 1995), alankomaalainen pikaluistelija * Arie de Jong (1865–1957), alankomaalainen lääkäri ja kieltenharrastaja * Bob de Jong (s. 1976), alankomaalainen pikaluistelija * Daniël de Jong (s. 1992), hollantilainen moottoriurheilija * Daniëlle de Jong (s. 2002), alankomaalainen jalkapallomaalivahti. * Erica Jong (s. 1942), yhdysvaltalainen kirjailija * Frenkie de Jong (s. 1997), alankomaalainen jalkapalloilija * Henk de Jong (s. 1964), alankomaalainen jalkapalloilija ja valmentaja * Hong Su Jong (s. 1986), pohjoiskorealainen voimistelija * Hong Un Jong (s. 1989), pohjoiskorealainen telinevoimistelija * John de Jong (s. 1977), alankomaalainen jalkapalloilija * Jong Pok-sim (s. 1985), pohjoiskorealainen jalkapallopuolustaja * Jong Song-Ok (s. 1974), pohjoiskorealainen kestävyysjuoksija * Jong Su-hyon (s. 1996), pohjoiskorealainen jääkiekkoilija * Jong Tae-Se (s. 1984), pohjoiskorealainen jalkapalloilija * Luuk de Jong (s. 1990), alankomaalainen jalkapalloilija * Nigel de Jong (s. 1984), alankomaalainen jalkapalloilija * Piet de Jong (1915–2016), alankomaalainen poliitikko, pääministeri 1967–1971 * Reggie de Jong (s. 1964), alankomaalainen vapaauimari * Siem de Jong (s. 1989), alankomaalainen jalkapalloilija * Tonny de Jong (s. 1974), alankomaalainen pikaluistelija * Xenia Stad-de Jong (1922–2012), alankomaalainen pikajuoksija ==Etunimeen== *Jong Uichico, filippiiniläinen koripallovalmentaja *Kim Jong, pohjoiskorealainen tennispelaaja ==Paikkaan== *Jong, kylä Iranissa *Jong, piiri Norjassa *Jong, joki Sierra Leonessa *Pulau Jong, saari Singaporessa
Ingelius

Ingelius on muun muassa seuraavien henkilöiden sukunimi: * Axel Gabriel Ingelius (1822–1868), suomalainen säveltäjä, kirjailija ja musiikkikriitikko * Gustaf Edvard Ingelius (1818–1864), suomalainen kirjastonhoitaja ja kulttuurihistorioitsija * Hugo Ingelius (1853–1899), suomalainen toimittaja ja säveltäjä * Hugo Helge Ingelius (1899–1956), suomalainen merikapteeni ja kirjailija * Karl Ingelius (1885–1956), suomalainen taidemaalari * Ragnar Ingelius (1894–1960), suomalainen eversti
Kämp Collection Hotels

Kämp Collection Hotels (vuoteen 2016 Kämp GroupKämp Group vaihtaa nimeä ja käynnistää suuren rekryprosessin Markkinointi & Mainonta 26.1.2016. Viitattu 7.11.2020.) on suomalainen hotellikonserni, johon kuuluu useita hotelleja ja ravintoloita Helsingissä sekä Kämp Spa. Kämp Collection Hotelsissa työskentelee yli 600 henkilöä, ja sen vuosittainen liikevaihto on 76 miljoonaa euroa (2017). Konsernin tunnetuimmat hotellit ovat vuonna 1887 perustettu Hotel Kämp sekä vuonna 2018 avattu Hotel St. George. Lisäksi Kämp Collection Hotelsiin kuuluvat Klaus K, lifestyle-hotelliketju Glo Hotels, Hotel Haven, Hotel Fabian sekä Hotel Lilla Roberts. Kämp Collection Hotelsin omistivat aikaisemmin Capmanin hallinnoimat rahastot, Berling Capital Oy, Rake Oy ja Kämp Collection Hotelsin toimiva johto. Vuonna 2019 pääomistajaksi tuli norjalaisen Petter Stordalenin omistama Nordic Choice Hospitality Group. Norjalaisen Dagens Näringsliv -lehden mukaan kauppahinta oli noin 100 miljoonaa euroa. Yritysryhmän yhtiöistä Glo Hotellit Oy oli vuonna 2019 liikevaihdoltaan Suomen kuudenneksi suurin majoitusalan yritys, Kämp Oy seitsemänneksi, Oy Union Hotels Ab kahdeksanneksi ja St. George Oy 12:nneksi suurin. Yhteenlasketulta liikevaihdoltaan Kämp Collection -konserni oli Suomen kolmanneksi suurin hotelliyritys Scandicin ja Sokotelin jälkeen Kämp Collection Hotels sai vuonna 2011 vuoden parhaan pohjoismaisen matkailuyrittäjän tunnustuksen. Se sai parhaat arvosanat liikematkustajille suunnatussa puolueettomassa kyselyssä koskien hintaa, palvelua ja saatavuutta. == Hotellit == * Hotel Kämp * GLO Hotel Kluuvi * GLO Hotel Airport * GLO Hotel Art * GLO Hotel Sello * Klaus K Hotel * Hotel Haven * Hotel Fabian * Hotel Lilla Roberts * Hotel St. George == Ravintolat == * Brasserie Kämp * GLO Grill Kitchen * GLO Art Kitchen * Klaus K - Dine * The TRAY * Restaurant Haven * Krog Roba * * Toscanini *St. George Bakery *Wintergarden == Lähteet == == Aiheesta muualla == *Kämp Collection Hotels *Hotel Kämp *GLO Hotels Luokka:Helsingin hotellit Luokka:Ravintolat Helsingissä Luokka:Hotelliketjut
Richelieu-luokka

Richelieu-luokka oli Ranskan laivaston neljän 1930-luvun lopulla valmistetun nopean taistelulaivan alusluokka. Aluksista kuitenkin ainoastaan kaksi valmistui. Luokan alukset olivat Ranskan laivaston viimeiset valmistuneet taistelulaivat. Alukset olivat suurennettuja Dunkerque-luokan aluksia, joiden pääaseiksi asennettiin uudet 380 millimetrin tykit. == Alukset == Richelieu- luokan taistelulaivatWhitley, M. J. s. 53 Nimi Telakka Kölinlasku Vesille Palvelukseen Kohtalo Richelieu Arsenal de Brest, Brest 22. lokakuuta 1935 17. tammikuuta 1939 15. kesäkuuta 1940 palveluksesta 30. syyskuuta 1967 romutettu Jean Bart Ateliers et Chantiers de la Loire, St. Nazaire-Loire & Chantiers de Penhoët, St. Nazaire-Penhoët 6. joulukuuta 1936 16. maaliskuuta 1940 16. tammikuuta 1949 koululaivaksi tammikuussa 1961 palveluksesta 1969 romutettu 1970 Clemenceau Arsenal de Brest 17. tammikuuta 1939 1942 ei tuhoutunut 27. elokuuta 1944 romutettu sodan päätyttyä Gascogne Ateliers et Chantiers de la Loire & Chantiers de Penhoët ei ei ei ==Lähteet== * === Viitteet === *
Lyhny

Lyhny (abhaasiksi ja ) on kylä Abhasian Gudautan piirissä. Se sijaitsee Mustanmeren rannikkovyöhykkeellä viisi kilometriä Gudautasta koilliseen. Lyhny on Abhasian suurin kylä, jossa on noin 15 000 asukasta. Kylä on Bzybin Abhasiaksi kutsutun alueen historiallinen keskus. Keskiajalla se oli Abhasian pääkaupunki ja myöhemmin Tšatšban ruhtinassuvun asuinpaikka. Kylän keskellä sijaitsee abhaasien kansankokousten näyttämönä toiminut Lyhnaštan kenttä, jossa nykyään järjestetään vuosittainen sadonkorjuujuhla. Lyhnyn nähtävyyksiä ovat keskiaikaisen Tšatšban ruhtinaiden palatsin rauniot sekä 900–1000-luvulla rakennettu Jumalansynnyttäjän kuolonuneen nukkumisen kirkko, jonka seiniä koristavat 1300-luvun freskot. Kylän laidalla on 500–600-luvulta peräisin olevan kirkon rauniot. Lyhnaštan kentän eteläpuolella sijaitsee Georgiaa vastaan vuosina 1992–1993 käydyn sodan muistomerkki. Pohjoisosassa toimii teen viljelyyn ja jalostukseen erikoistunut maatalousyritys. ==Lähteet== Luokka:Gudautan piiri
Optinen suodatin

Optinen suodatin on valoa ja infrapunasäteilyä valikoidusti läpäisevä tai heijastava esine. Fotonin heijastuksen tai läpäisyn todennäköisyyden perusteena voi olla aallonpituus ja polarisaatio tai optinen suodatin on voitu yrittää tehdä siten että se läpäisee kaikkea valoa suunnilleen saman osuuden. Atomiviivasuodin on optisista suodattimista kaikkein valikoivin. Jotkut prismatyypit heijastavat yhdenlaista valoa ja läpäisevät toisenlaista. Jos tarpeeksi monta sellaista eri aallonpituuksille tarkoitettua yhdistetään samaan laitteeseen saadaan valovoimainen värikamera, multispektrikamera tai hyperspektraalikamera. Tosin, mitä pienempiin osiin valo jaetaan tällä tavalla, sitä hankalampi, painavampi ja kalliimpi kamera. Esimerkkejä optisista suodattimista: *Valosaastesuodin *Nebulasuodin *Kontrastisuodin *Aurinkolasit Luokka:Optiset laitteet Luokka:Sensoritekniikka
SMS Goeben

SMS Goeben oli Saksan keisarikunnan laivaston Moltke-luokan taisteluristeilijä ensimmäisessä maailmansodassa. Se oli suurennettu versio SMS Von der Tannista, johon verrattuna alukselle oli lisätty yksi pääaseen torni sekä suojaa. == Valmistus == Alus tilattiin Blohm + Vossilta Hampurista, missä köli laskettiin 28. elokuuta 1909. Alus laskettiin vesille 28. maaliskuuta 1911 nimettynä Saksan–Ranskan sodan kenraalin August Karl von Goebenin mukaan ja valmistui 28. elokuuta 1912.Gardiner, Robert 1906-1921 s. 152 == Palvelus == Pari kuukautta palvelukseen ottamisensa jälkeen Goeben muodosti kevyen risteilijän SMS Breslaun kanssa Saksan Välimeren laivueen, jota komensi lokakuusta 1913 alkaen kontra-amiraali Wilhelm Souchon.Benjamin Miertzschke: Goeben, SMS and Breslau, SMS 1914-1918-online. International Encyclopedia of the First World War. Viitattu 10.6.2024. Alukset partioivat Välimerellä Balkanin sotien aikana. Ensimmäisen maailmansodan alettua 28. heinäkuuta 1914 alukset joutuivat vetäytymään Osmanien valtakuntaan Konstantinopoliin. Ne siirrettiin Osmanien valtakunnalle 16. elokuuta, jolloin Goebenista tehtiin Osmanien laivaston lippulaiva Yavuz Sultan Selim. Alus kohtasi menestyksellisesti Venäjän keisarikunnan laivaston Mustallemerelle sijoitettuja aluksia. Alus osui 26. joulukuuta 1914 kahteen venäläisten laskemaan miinaan, jolloin siihen pääsi noin 2 000 tonnia vettä. Se osui 20. tammikuuta 1918 Dardanelleille kolmeen brittiläiseen miinaan upotettuaan monitori HMS Raglanin. Yhdenkään miinan räjähdys ei läpäissyt aluksen torpedovyötä. Aluksen nimi lyhennettiin normaalisti Yavuziksi, mistä tehtiinkin 1936 aluksen virallinen nimi. Se kuljetti 1938 Mustafa Kemal Atatürkin jäännökset Istanbulista İzmitiin. Alus oli Turkin laivaston lippulaivana vuoteen 1950. Se romutettiin 1973, kun Saksan hallitus ei ollut suostunut maksamaan aluksesta Turkin pyytämää hintaa. Romuttamisensa aikaan alus oli vanhin Yhdysvaltain ulkopuolella ollut dreadnought-taistelulaiva. == Lähteet == * * * === Viitteet === == Aiheesta muualla == * Messinan läpimurto, Hakkapeliitta, 23.09.1930, nro 39, s. 10, Kansalliskirjaston digitaaliset aineistot Luokka:Moltke-luokan taisteluristeilijät Luokka:Saksalaiset ensimmäisen maailmansodan taisteluristeilijät Luokka:Blohm + Vossin valmistamat alukset
Fahler

Fahler on muun muassa seuraavien henkilöiden sukunimi: * Alfred Fahler (1892–1918), suomenruotsalainen kirjailija * Anna-Lisa Fahler (1915–2005), Miss Suomi 1934 * Jarl Fahler (1925–1990), suomalainen parapsykologi ja hypnologi * Jussi Fahler (1896–1956), suomalainen kansanedustaja (SDP)
Grönqvist

Grönqvist on muun muassa seuraavien suomalaisten henkilöiden sukunimi: * Carl Gustaf Grönqvist (1804–1850), pappi ja kirjailija * Fredrik Wilhelm Grönqvist (1838–1912), liikemies, Helsingin Grönqvistin talon rakennuttaja * Gunnar Grönqvist (1895–1975), yrittäjä ja valokuvaaja, Heikki Grönqvistin poika * Gunvor Olin-Grönqvist (1928–2005), keramiikkataiteilija * Heikki Grönqvist (1943–1984), yrittäjä ja valokuvaaja * Henrik Grönqvist (1927–2019), korkeimman oikeuden jäsen * Kaarlo Albert Grönqvist (1861–1882), kirjailija * Walter Grönqvist (1875–1962), yritysjohtaja, tilanomistaja ja maanviljelysneuvos, Fredrik Wilhelm Grönqvistin poika
Emil Hårdh

Karl Emil Hårdh (5. marraskuuta 1841 Raahe – 31. lokakuuta 1919 Helsinki) oli suomalainen lyseon lehtori ja suomentaja. ==Henkilöhistoria== Hårdhin vanhemmat olivat kruununvouti, kollegiasessori Gustaf Adolf Hårdh ja Emilia Katarina Sovelius. Hän pääsi ylioppilaaksi 1860 Kuopion lukiosta ja valmistui filosofian kandidaatiksi 1866 ja maisteriksi 1869. Hårdh toimi Helsingin ruotsalaisessa lyseossa saksan ja ruotsin kollegana 1886–1900 sekä ranskan ja saksan lehtorina 1900–1905. Saatuaan perinnön Hårdh teki noin 100 000 markan lahjoitukset, siitä 73 000 markkaa merimieslähetykselle ja loput Hämeenlinnan kaupungissa toimineille seuroille. Lääkäri, valtiopäivämies Axel August Hårdh oli Emil Hårdhin veli.Ylioppilasmatrikkeli 1853–1899: Axel August Hårdh (Viitattu 1.11.2020) ==Kirjallinen tuotanto== === Teoksia === * Det grekiska dramat, teoksessa Svenska reallyceets i H:fors Berättelse 1895-1896. Helsingfors 1896 * Statii Achilleid öfversatt. Bilaga till Sv. reallyceets i H:fors Berättelse 1897-98. Helsingfors 1898 * Europas tacksamhetsskuld. Särtryck ur Svenska reallyceums i Helsingfors berättelse 1904-1905. Lilius & Hertzberg, Helsingfors 1905 * Einige Bemerkungen über die Relation im Tatarischen. Journal de la Société finno-ougrienne 28, 5. Finskugriska sällskapet, Helsingfors 1913 * Le théâtre français jusqu'au siècle de Louis XIV y compris, teoksessa Svenska Reallyceums i Helsingfors program 1914. Helsingfors 1914 === Suomennoksia === * Friedrich von Schiller : Wilhelm Tell : 1 näytös, teoksessa Oulun realikoulu. Kertomus toimitettu vuositutkintoon kesäkuun 13 päivänä 1879. Bergdahl, Oulu 1879 * Platon : Platonin kirjoittama Sokrateen puolustuspuhe. Oulun kirjapaino, Oulu 1882 * Thukydides : Peloponneesolais-sota osat I-II. Suomentaja, Helsinki 1912 === Saksannoksia === * K. E. F. Ignatius : Grossfürstenthum Finnland : statistische Mittheilungen mit Veranlassung der Ersten Finnischen Allgemeinen Austellung in Helsingfors 1876 ; Übersetzt von E. Hårdh. Hufvudstadsbladet, Helsingfors 1876 == Lähteet == * * * Eero Fredriksson : Hårdh, Genos 55(1984), s. 105–120 (Emil Hårdhista taulussa 10) ===Viitteet=== Luokka:Suomalaiset opettajat Luokka:Suomalaiset lahjoittajat Luokka:Suomentajat Luokka:Vuonna 1841 syntyneet Luokka:Vuonna 1919 kuolleet
Elias Lodenius

Karl Gustaf Elias Lodenius (14. huhtikuuta 1877 Nora, Ruotsi – 12. elokuuta 1919 Turku) oli suomalainen päätoimittaja ja ruotsin kielellä kirjoittanut kirjailija. Lodeniuksen vanhemmat olivat arkkitehti Gustaf Lodenius ja Augusta Elisabeth Andersson. Hän pääsi ylioppilaaksi 1897 Helsingissä (Lyceum för gossar och flickor i Helsingfors) ja valmistui filosofian kandidaatiksi 1903. Lodenius työskenteli toimittajana Helsingissä, Tampereella ja Turussa. Hän oli Turussa ilmestyneen Åbo Underrättelser-lehden päätoimittajana vuodesta 1909. Elias Lodenius oli naimisissa vuodesta 1904 taidemaalari Hanna Viola Svanströmin (1879–1975) kanssa. Heillä oli kuusi lasta. == Teoksia == * Tammerfors Linne- och Jern-Manufaktur Aktiebolag 1856-1906 : historik öfver Tammerfors Linnefabrik och bolagets öfriga värk enligt uppdrag sammanställd. Tammerfors Linne- och Jern-Manufaktur Aktiebolag, Helsingfors 1908 (suomeksi nimellä Tampereen pellava ja rauta-teollisuus osake-yhtiö 1856-1906 : kertomus Tampereen pellavatehtaan ja yhtiön muiden laitosten toiminnasta; saamansa toimen mukaisesti laatinut Elias Lodenius. Tampereen pellava ja rauta- teollisuus osake-yhtiö, Helsinki 1908) * Johan Sederholms hus. Arne Cederholm, Helsingfors 1912 * Noveller. Schildt, Helsingfors 1920 == Lähteet == * * Luokka:Suomalaiset päätoimittajat Luokka:Suomenruotsalaiset kirjailijat Luokka:Vuonna 1877 syntyneet Luokka:Vuonna 1919 kuolleet
Someone Like You (Adelen kappale)

"Someone Like You" on Adelen kappale ja toinen singlejulkaisu hänen albumiltaan 21. Single julkaistiin Britanniassa 28. tammikuuta 2011. Single nousi Britannian listaykköseksi BRIT Awards -esityksen jälkeen. Single pysyi listaykkösenä neljä viikkoa, minkä jälkeen se putosi sijalle kaksi. Singleä on myyty Britanniassa yli miljoona kappaletta http://www.digitalspy.co.uk/music/news/a328418/adeles-someone-like-you- becomes-first-single-of-decade-to-sell-1m-copies.html, jolla se on ylittänyt reilusti platinalevyyn oikeuttavan määränhttp://www.bpi.co.uk/certifiedawards/Search.aspx . Kappale on päässyt listaykköseksi muun muassa Australiassa, Irlannissa, Uudessa-Seelannissa ja Skotlannissa. Yhdysvaltain Billboard Hot 100 -listalla kappale nousi ykkössijalle sen jälkeen, kun Adele oli esittänyt kappaleen MTV Video Music Awardsissa. == Listasijoitus == Maa Paras sijoitus Australia http://www.australian- charts.com/showitem.asp?interpret=Adele&titel;=Someone+Like+You&cat;=s 1 Irlanti 1 Iso-Britannia 1 Italia 1 Itävalta 2 Kanada 2 Ranska 1 Ruotsi 3 Saksa 4 Suomi 1 Sveitsi 1 Tanska 2 Unkari 5 Yhdysvallat 1 == Lähteet == Luokka:Vuoden 2011 kappaleet Luokka:Adelen kappaleet Luokka:Billboard Hot 100 -listan ykköset
Chelsea Charms

Chelsea Charms (s. 7. maaliskuuta 1976) on yhdysvaltalaisen mallin ja stripparin esiintyjänimi. ==Biografiaa == Charms on esiintynyt aikuisviihdelehdissä suurien rintojensa vuoksi. Charmsin rinnoissa ei ole silikonia, vaan polypropyleenikuitua, jonka johdosta ne kasvavat koko ajan. Hänen rintansa ovatkin valtava terveysriski. Charms kertoo kotisivuillaan rintojensa koon olevan 153XXX ja kummankin niistä painavan 26 paunaa (11,8 kg).Rick Ryan, "Interview with Chelsea Charms ", Qlimax Times Online (Hatboro, PA: QMAX). == Lähteet == == Aiheesta muualla == * Viralliset kotisivut * Chelsea Charms Internet Movie Databasessa Luokka:Vuonna 1976 syntyneet Luokka:Elävät henkilöt Luokka:Yhdysvaltalaiset pornonäyttelijät Luokka:Yhdysvaltalaiset mallit Luokka:Seulonnan keskeiset artikkelit
Neulakalat

Neulakalat (Carapidae) on partanilkkakaloihin kuuluva kalaheimo. Heimon lajit elävät kaikissa valtamerissä trooppisissa vesissä. ==Lajit ja anatomia== Neulakaloihin kuuluu lähteestä riippuen 5-7 sukua ja 26-31 lajia. Lajeja ovat muun muassa neulakala (Carapus acus), kuultoneulakala (Carapus bermudensis) ja isoneulakala (Echiodon drummondi). Neulakalalajit ovat läpikuultavia, suomuttomia ja ankeriasmaisia kaloja. Pisimmät lajit isoneulakala ja kuultoneulakala voivat saavuttaa noin 30 cm pituuden. Lähes kaikilta heimon lajeilta puuttuu vatsaevä, ja pyrstö-, selkä- ja peräevät ovat yhtyneet. Aikuisilla hampaita on kummassakin leuassa yksi tai useampia, ja ne ovat pienikokoisia tai suurempia ja teräviä. Neulakaloihin kuuluvilla lajeilla on kaksi poikasvaihetta. Kuoriutuessaan poikasella on selässään pitkä evämäinen uloke, joka surkastuu poikasen kasvaessa. Toisen poikasvaiheen aikana hampaat alkavat kasvaa, ja tässä vaiheessa loisina elävät lajit hakeutuvat isäntäeläimensä sisään. ==Levinneisyys ja elinympäristö== Neulakalalajeja tavataan trooppisista vesistä Atlantilta Välimeri mukaan luettuna, Intian valtamereltä ja Tyyneltämereltä. Ne elävät usein koralliriuttojen läheisyydessä yleensä lähellä pintaa, mutta niitä on tavattu jopa 2 000 metrin syvyydestä. Sukujen Echiodon, Eurypleudon ja Snyderidia lajit ovat vapaana eläviä, mutta monilla muilla lajeilla on erikoinen suhde erityisesti merimakkaroihin, mutta myös simpukoihin, meritähtiin ja putkimatoihin. Carapus- ja Onuxodon-lajit ovat kommensalistisia. Ne elävät päiväsaikaan merimakkaroiden peräsuolessa ja öisin saalistavat pieniä äyriäisiä. Encheliopsis-suvun lajit elävät loisina merimakkaroiden, simpukoiden tai meritähtien sisällä ja syövät näiden sukuelimiä ja mahdollisesti myös muita sisäelimiä. Isäntäeläimet voivat usein kuitenkin kasvattaa uudet elimet tilalle, joten loiset ei ole välttämättä isännille kohtalokkaita. Neulakalojen pyöreät munat ovat halkaisijaltaan noin yhden millimetrin kokoisia. Naaras laskee munansa mattomaisena muodostelmana, joka voi olla jopa 75 cm pitkä. Kuoriuduttuaan poikaset elävät ensin planktoneliöstön joukossa. ==Lähteet== Luokka:Käärmenilkkakalat
Someone Like You

Someone Like You () voi tarkoittaa seuraavia: Elokuvissa: * Teoria miehistä (Someone Like You), romanttinen komediaelokuva vuodelta 2001 Televisiossa: * Someone Like You, taiwanilainen televisiosarja vuodelta 2015 Kirjallisuudessa: *Someone Like You, Sarah Dessenin romaani *Someone Like You, vuonna 1953 ilmestynyt Roald Dahlin novellikokoelma Musiikissa: *”Someone Like You”, Van Morrisonin kappale albumilta Poetic Champions Compose *”Someone Like You”, vuonna 1986 ilmestynyt Sylvesterin single *”Someone Like You”, vuonna 1989 ilmestynyt Bang Tangon single *”Someone Like You”, vuonna 2001 ilmestynyt New Orderin single *”Someone Like You”, vuonna 2003 ilmestynyt Doris Dayn kappale *”Someone Like You”, vuonna 2008 ilmestynyt SafetySuitin single *”Someone Like You”, vuonna 2011 ilmestynyt Adelen singlekappale hänen albumiltaan 21 *”Someone Like You”, The Operation M.D.:n kappale albumilta We Have an Emergency